Document ID: 32015D0103

IZVEDBENI SKLEP KOMISIJE (EU) 2015/103
z dne 16. januarja 2015
o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije
(notificirano pod dokumentarno številko C(2015) 53)
(Besedilo v angleškem, bolgarskem, češkem, estonskem, francoskem, italijanskem, litovskem, madžarskem, nemškem, nizozemskem, romunskem in španskem jeziku je edino verodostojno)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 52 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
V skladu s členom 31 Uredbe Sveta (ES) št. 1290/2005 (2) in od 1. januarja 2015 v skladu s členom 52 Uredbe (EU) št. 1306/2013 mora Komisija opravljati potrebna preverjanja, državam članicam sporočiti rezultate teh preverjanj, upoštevati pripombe držav članic, začeti dvostransko razpravo, tako da se lahko doseže dogovor z zadevnimi državami članicami, in jim uradno sporočiti svoje sklepe.
(2)
Države članice so imele možnost zahtevati sprožitev spravnega postopka. Ta možnost je bila v nekaterih primerih uporabljena in Komisija je pregledala poročila, ki so bila izdana o izidu postopka.
(3)
V skladu z Uredbo (EU) št. 1306/2013 se lahko financirajo samo kmetijski odhodki, ki so nastali skladno z zakonodajo Unije.
(4)
Glede na opravljena preverjanja ter rezultate dvostranskih razprav in spravnih postopkov se je izkazalo, da del odhodkov, ki so jih prijavile države članice, ne izpolnjuje te zahteve in torej ne more biti financiran v okviru EKJS in EKSRP.
(5)
Zneske, ki niso priznani kot zneski, ki se pokrivajo iz EKJS in EKSRP, bi bilo treba navesti. Navedeni zneski se ne nanašajo na odhodke, nastale več kot štiriindvajset mesecev pred pisnim sporočilom, v katerem je Komisija države članice obvestila o rezultatih preverjanj.
(6)
Kar zadeva primere, ki jih zajema ta sklep, je Komisija države članice v zbirnem poročilu obvestila o oceni zneskov, ki bodo izključeni na podlagi neizpolnjevanja zakonodaje Unije.
(7)
Ta sklep ne vpliva na finančne posledice, ki bi jih Komisija lahko imela zaradi sodb Sodišča Evropske unije v primerih, ki so 1. septembra 2014 še nerešeni -
SPREJELA NASLEDNJI SKLEP:
Člen 1
Zneski, določeni v Prilogi in povezani z odhodki pooblaščenih plačilnih agencij držav članic, prijavljenimi v okviru EKJS ali EKSRP, so izključeni iz financiranja Unije.
Člen 2
Ta sklep je naslovljen na Kraljevino Belgijo, Republiko Bolgarijo, Češko republiko, Zvezno republiko Nemčijo, Republiko Estonijo, Kraljevino Španijo, Francosko republiko, Italijansko republiko, Republiko Litvo, Madžarsko, Kraljevino Nizozemsko, Republiko Avstrijo, Romunijo ter Združeno kraljestvo Velika Britanija in Severna Irska.
V Bruslju, 16. januarja 2015

Labels: 18
15
6